CELEX: 32015R0722
Language: fi
Date: 2015-05-05 00:00:00
Title: Komission täytäntöönpanoasetus (EU) 2015/722, annettu 5 päivänä toukokuuta 2015, tauriinin hyväksymisestä heimoihin Canidae, Felidae ja Mustelidae kuuluvien lajien sekä petokalojen rehun lisäaineena (ETA:n kannalta merkityksellinen teksti)

6.5.2015   
            
            
               FI
            
            
               Euroopan unionin virallinen lehti
            
            
               L 115/18
            
         KOMISSION TÄYTÄNTÖÖNPANOASETUS (EU) 2015/722,
   annettu 5 päivänä toukokuuta 2015,
   tauriinin hyväksymisestä heimoihin Canidae, Felidae ja Mustelidae kuuluvien lajien sekä petokalojen rehun lisäaineena
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.
            
         
               (2)
            
            
               Tauriini hyväksyttiin ilman aikarajoitusta kaikkien eläinlajien rehun lisäaineena direktiivin 70/524/ETY mukaisesti. Kyseinen lisäaine merkittiin sen jälkeen rehujen lisäaineita koskevaan rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan mukaisesti.
            
         
               (3)
            
            
               Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin hakemus, joka koskee tauriinin ja tauriinivalmisteiden uudelleenarviointia kaikkien eläinlajien rehun lisäaineena ja kyseisen asetuksen 7 artiklan mukaisesti uutta käyttötapaa juomaveteen lisättynä. Hakija vaati, että kyseinen lisäaine luokiteltaisiin lisäaineluokkaan ”ravitsemukselliset lisäaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 22 päivänä toukokuuta 2012 antamassaan lausunnossa (3), että synteettinen tauriini katsotaan tehokkaaksi kissojen, koirien ja petokalojen ruokinnassa. Enintään 20 prosenttia eläinperäistä rehua sisältävän ruokinnan aiemmasta käytöstä voidaan päätellä, että kaikki eläinlajit sietävät enintään 0,2 prosenttia tauriinia sisältävää täysrehua. Elintarviketurvallisuusviranomainen suosittelee, että tauriinin käyttöä ei pitäisi enää sallia siipikarjan, sikojen ja märehtijöiden osalta. Elintarviketurvallisuusviranomainen totesi, että ehdotetuissa käyttöolosuhteissa rehussa ja juomavedessä tauriinilla ei ole haitallisia vaikutuksia eläinten terveyteen, ihmisten terveyteen eikä ympäristöön.
            
         
               (5)
            
            
               Elintarviketurvallisuusviranomainen totesi myös, että käyttäjille ei aiheudu turvallisuusongelmia. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman, rehun ja veden lisäaineiden analyysimenetelmää koskevan raportin.
            
         
               (6)
            
            
               Kissoilla ja koirilla saadut tulokset voidaan ekstrapoloida kattamaan samojen heimojen, toisin sanoen Felidae ja Canidae, muut lajit, koska ne ovat ruoansulatuskanavan toiminnan osalta fysiologisesti sukua olevia lajeja.
            
         
               (7)
            
            
               
                  Mustelidae-heimo (näätäeläimet) kuuluu petoeläinten (Carnivora) lahkoon samoin kuin kissaeläimet (Felidae) ja koiraeläimet (Canidae). Näätäeläimet ovat petoeläinlajeja, ja monet niistä ovat obligaatteja lihansyöjiä. Niiden on saatava ravinnostaan tauriinia ja sen lähtöaineita metioniinia tai kysteiinia säilyttääkseen elimistönsä normaalit tauriinipitoisuudet. Tavanomaisia tauriinin lähteitä ovat lihaskudos, aivot ja sisäelimet. Koska lämpökäsittely ja vaihtoehtoisten proteiinilähteiden (joissa tämän aminohapon pitoisuudet ovat alhaisia) käyttö vähentävät tauriinin ja sen lähtöaineiden saatavuutta rehussa, tauriinia on pitkään käytetty ruokinnassa lisäaineena, jotta näätäeläinten tauriininsaantitarpeen täyttyminen voidaan varmistaa.
            
         
               (8)
            
            
               Tauriinin arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen aineen käyttö tämän asetuksen liitteessä kuvatulla tavalla olisi hyväksyttävä.
            
         
               (9)
            
            
               Koska turvallisuuteen liittyvät syyt eivät edellytä hyväksynnän edellytysten muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua uusien hyväksynnästä aiheutuvien vaatimusten noudattamiseen.
            
         
               (10)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”vitamiinit, provitamiinit ja kemiallisesti tarkkaan määritellyt aineet, joilla on samankaltainen vaikutus” kuuluva liitteessä tarkoitettu aine eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   1.   Sallitaan liitteessä tarkoitetun aineen ja sitä sisältävän esiseoksen, joka on valmistettu ja varustettu merkinnöillä ennen 26 päivää marraskuuta 2015 ennen 26 päivää toukokuuta 2015 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.
   2.   Sallitaan liitteessä tarkoitettua ainetta sisältävien rehuseosten ja rehuaineiden, jotka on valmistettu ja varustettu merkinnöillä ennen 26 päivää marraskuuta 2015 ennen 26 päivää toukokuuta 2015 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu petokaloille.
   3.   Sallitaan liitteessä tarkoitettua ainetta sisältävien rehuseosten ja rehuaineiden, jotka on valmistettu ja varustettu merkinnöillä ennen 26 päivää toukokuuta 2017 ennen 26 päivää toukokuuta 2015 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu koiraeläimille (Canidae), kissaeläimille (Felidae) ja näätäelämille (Mustelidae).
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä toukokuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 268, 18.10.2003, s. 29.
   
      (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).
   
      (3)  EFSA Journal 2012;10(6):2736.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  mg tehoainetta/kg täysrehua, jonka kosteuspitoisuus on 12 %, tai mg tehoainetta/litra vettä
               
            
                  
                     Luokka: ravitsemukselliset lisäaineet. Funktionaalinen ryhmä: vitamiinit, provitamiinit ja kemiallisesti tarkkaan määritellyt aineet, joilla on samankaltainen vaikutus.
                  
               
            
                  3a370
               
               
                  —
               
               
                  Tauriini
               
               
                  
                     Lisäaineen koostumus
                  
                  Tauriini
                  
                     Tehoaine
                  
                  Tauriini
                  IUPAC-nimi: 2-aminoetaanisulfonihappo
                  C2H7NO3S
                  CAS-numero: 107-35-7
                  Tauriini, kiinteässä muodossa, valmistettu kemiallisen synteesin avulla: vähintään 98 %.
                  
                     Analyysimenetelmä
                      (1)
                  
                  Tauriinin määrittäminen rehun lisäaineesta: ionivaihtokromatografia, kolonnin jälkeinen ninhydriinijohdannaisten muodostaminen (Euroopan farmakopeaan sisältyvä aminohappojen määritysmenetelmä – Ph. Eur. 6.6, 2.2.56 menetelmä 1).
                  Tauriinin määrittäminen esiseoksista ja rehusta: ionivaihtokromatografia, kolonnin jälkeinen ninhydriinijohdannaisten muodostaminen ja fotometrinen havaitseminen: perustuen komission asetukseen (EY) N:o 152/2009 (liitteessä III oleva F jakso) tai korkean erotuskyvyn käänteisfaasinestekromatografiaan (RP-HPLC) yhdessä fluoresenssidetektorin (AOAC 999.12) kanssa.
                  Tauriinin määrittäminen vedestä: nestekromatografia yhdessä UV- tai fluoresenssidetektorin (AOAC 997.05) kanssa.
               
               
                  
                     Canidae, Felidae ja Mustelidae sekä petokalat
               
               
                  —
               
               
                  —
               
               
                  —
               
               
                  
                              1.
                           
                           
                              Tauriinia saa saattaa markkinoille ja käyttää valmisteesta koostuvana lisäaineena.
                           
                        
                              2.
                           
                           
                              Lisäaineen ja esiseosten käyttöohjeissa on mainittava varastointia ja stabiiliutta koskevat edellytykset.
                           
                        
                              3.
                           
                           
                              Suositellut enimmäispitoisuudet milligrammoina tauriinia/kg täysrehua, jonka kosteuspitoisuus on 12 %:
                              
                                          —
                                       
                                       
                                          
                                             Felidae: 2 500 
                                       
                                    
                                          —
                                       
                                       
                                          Petokalat: 25 000 
                                       
                                    
                                          —
                                       
                                       
                                          
                                             Canidae ja Mustelidae: 2 000 .
                                       
                                    
                        
                              4.
                           
                           
                              Turvallisuus: käsittelyn aikana on käytettävä hengityssuojaa sekä turvalaseja ja -hansikkaita.
                           
                        
                              5.
                           
                           
                              Lisäainetta saa käyttää juomavedessä.
                           
                        
               
                  26. toukokuuta 2025
               
            
         (1)  Analyysimenetelmiä koskevia yksityiskohtaisia tietoja on saatavissa seuraavasta rehun lisäaineita käsittelevän Euroopan unionin vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports